Tiu Antoni Remundu Coco

Tra sos suldos est Coco, mi suvénidi,
dignu 'e li dedicare unu faeddu:
faghìndesi s'orija a imbudeddu,
a risponder cun aju si prevénidi.

Cand'est pregontu chi no li cumbénidi,
no intendet su colpu ‘e su malteddu.
Ma si l'abberit tìmpanu e chelveddu
s'est cosa a torracontu chi li énidi.

Deo l'ap'idu in corte e in pretura
a si fagher repiter tantas boltas
s'interrògu, iazos chena contu.

E rispondiat a da chi fut prontu,
dissimulende totu sas rispoltas,
cun calculu, a tenore e a mesura.

Su tréighi 'e Làmpadas 1924